
ŠVIETIMO, KULTŪROS, SPORTO IR JAUNIMO REIKALŲ KOMITETO 

2016 M. VEIKLOS ATASKAITA
Naujos kadencijos Savivaldybės tarybos komitetai sudaryti 2015 m. balandžio 30 d. Ukmergės rajono savivaldybės tarybos sprendimu Nr. 7-15 „Dėl Ukmergės rajono savivaldybės tarybos komitetų sudarymo“. 2016 m. pabaigoje Švietimo, kultūros, sporto ir jaunimo reikalų komitete pradėjo dirbti Danutė Užkurėlytė, Tarybos nare tapusi Juozą Varžgalį išrinkus Lietuvos Respublikos Seimo nariu.
Švietimo, kultūros, sporto ir jaunimo reikalų komitetas:
Pirmininkas – Vytautas Česnaitis
Pavaduotoja – Jurgita Vijūnė
Nariai: 
Danutė Užkurėlytė (vietoje Romo Pivoro nuo 2016 m. gruodžio 22 d.)
Birutė Žilėnienė 

2016 metais vyko 10 Švietimo, kultūros, sporto ir jaunimo reikalų komiteto posėdžių. Didžiojoje dalyje posėdžių buvo svarstomi Ukmergės rajono savivaldybės tarybos posėdžiui teikiami svarstyti sprendimų projektai. Komitetas pateikė 10 rekomendacijų Tarybai teikiamais svarstyti klausimais, 2 sprendimo projektams iš dalies nepritarė. Daugumai svarstytų sprendimų projektų buvo pritarta.
Be Tarybai teikiamų sprendimų projektų nagrinėjimo, papildomai komitete svarstyti 7 komiteto kompetencijos sritims priskirti klausimai. Detalesnė informacija pateikiama lentelėje. 

	Posėdžio data, protokolo Nr.
	Svarstyti klausimai
	Priimti sprendimai/teiktos rekomendacijos

	2016-01-19 

Nr. 27-1
	Dėl kultūros objektų priežiūros. 


	Komiteto vardu pateiktas raštas dėl Pauliaus Galaunės koplytstulpio atnaujinimo ir prieigų sutvarkymo. 

	
	Dėl DVS „Kontora“ panaudojimo Savivaldybės tarybos darbe.
	Išklausytas pristatymas dėl DVS „Kontora“ panaudojimo Savivaldybės tarybos darbe.

	2016-02-09 

Nr. 27-2
	Dėl futbolo klubo „Vienybė“ prašymo. 


	Rekomenduota futbolo klubui „Vienybė“ teikti paraišką finansavimui gauti pagal Ukmergės rajono reprezentavimo sporto renginiuose šalyje ir užsienyje programą.

	
	Dėl vartotojams patiektos šilumos energijos paskirstymo.
	Išklausyta informacija dėl UAB „Ukmergės šiluma“ planuojamo viršnormatyvinės šilumos energijos paskirstymo šilumos vartotojams.

	2016-09-20

Nr. 27-7
	Dėl kultūros objektų (skulptūrų, paminklų, kryžių ir kt.) seniūnijose.


	Rekomenduota savivaldybės administracijos Architektūros ir urbanistikos skyriui, bendradarbiaujant su Kultūros ir turizmo bei Informacinių technologijų ir viešųjų ryšių skyriais, paruošti išsamią rajone esančių kultūros objektų (skulptūrų, paminklų, kryžių ir kt.) duomenų bazę ir 2016 m. lapkričio mėnesį pateikti komitetui informaciją šiuo klausimu. 

	
	Dėl P. Galaunės skulptūros sutvarkymo.


	Išklausyta informacija dėl koplytstulpio, skirto dailėtyrininko ir muziejininko P. Galaunės atminimui, sutvarkymo perspektyvų. 

Diskutuota dėl vietos bendruomenių pasitelkimo rajone esančių kultūros objektų tvarkymui ir priežiūrai. 

	2016-11-15 

Nr. 27-9
	Dėl kultūros objektų (skulptūrų, paminklų, kryžių ir kt.) seniūnijose.


	Išklausyta informacija dėl komiteto 2016 m. rugsėjo 20 d. posėdžio metu pateiktos rekomendacijos paruošti išsamią rajone esančių kultūros objektų (skulptūrų, paminklų, kryžių ir kt.) duomenų bazę ir 2016 m. lapkričio mėnesį pateikti komitetui informaciją šiuo klausimu. Diskutuota dėl detalesnio kultūros objektų susisteminimo. 


Švietimo, kultūros, sporto ir jaunimo reikalų komitetas taip pat organizavo susitikimus su rajone esančių kultūros įstaigų darbuotojais. Susitikimų metu siekiama susipažinti su rajone esančių kultūros įstaigų veikla, susitikti su kultūros įstaigų filialų ir padalinių darbuotojais, aptarti aktualiausias problemas, padiskutuoti dėl galimų problemų sprendimo būdų, teikti pasiūlymus, pasidalinti idėjomis dėl kultūros paslaugų prieinamumo, kokybės ir plėtros, dėl efektyvesnio darbo organizavimo. Susitikimai organizuojami pagal seniūnijas. 2016 m. vyko 3 tokio pobūdžio susitikimai:

· Žemaitkiemio seniūnijoje: 2016 m. balandžio 8 d. 

Žemaitkiemio mokyklos salėje, Valų bendruomenės namuose.

· Šešuolių seniūnijoje: 2016 m. balandžio 14 d. 
Šešuolių seniūnijos salėje.
· Pabaisko seniūnijoje: 2016 m. rugsėjo 28 d. 
Pabaisko pagrindinės mokyklos salėje.
Komiteto pirmininkas



           Vytautas Česnaitis
